Լավագույն բաղադրատոմսերն օրգանիզմի դետոքսիկացիայի համար - Լուրեր Հայաստանից - Թերթ.am
Լավագույն բաղադրատոմսերն օրգանիզմի դետոքսիկացիայի համար
19:32 • 07.01.18
Դետոքսիկացիան ֆիզիոլոգիական գործընթաց է, որի շնորհիվ օրգանիզմն ազատվում է նյութափոխանակության հետևանքով կուտակված վնասակար նյութերից: Այս գործընթացի համար ամենակարևոր օրգաններն են լյարդը, երիկամները, աղիները, թոքերը, ավշային համակարգն ու մաշկը:
Ձեր ուշադրությանն ենք ներկայացնում ամենաօգտակար բնական միջոցները, որոնք կօգնեն կարճ ժամանակահատվածում ազատվել թունավոր նյութերից ու տոքսիններից:
Դարչին ու խնձոր
Հարկավոր է մեկ հատ միջին չափի խնձորը բարակ շերտերով կտրատել, ավելացնել ½ լիտր եռման ջուր և 1 թեյի գդալ դարչին: Թուրմը հարկավոր է սառեցնել և խմել օրվա ընթացքում փոքր չափաբաժիններով: Խնձորի ու դարչնի համադրությունը նպաստում է մարսողական համակարգի մաքրմանն ու կարգավորում է նյութափոխանակության գործընթացները:
Ցիտրուսային մրգերով թեյ
Ցիտրուսային մրգերը ոչ միայն լավագույն հակաօքսիդանտներն են, այլև լավագույն միջոցն են օրգանիզմի դետոքսիկացիայի համար: Դրանք կարելի է օգտագործել թարմ վիճակում, սակայն առավել լավ արդյունքի համար խորհուրդ է տրվում պատրաստել հետևյալ թեյը.
· 2 ճաշի գդալ կանաչ թեյի թերթիկներ,
· 2 հատ մանդարին,
· ½ թուրինջ,
· 1 ոչ մեծ կապ անանուխ:
Թեյի պատրաստման համար հարկավոր է բոլոր բաղադրիչները կտրատել ու մանրացնել, այնուհետև ավելացնել 1 լիտր եռման ջուր և թրմել: Թեյը հարկավոր է խմել սառելուց հետո:
Սխտոր, մաղադանոս ու կիտրոնի հյութ
Այս խառնուրդը պատրաստելու համար հարկավոր է 2 պճեղ սխտորն ու մաղադանոսի 3-4 ճյուղը մաքրել ու կոտորակիչով մանրացնել: Ստացված զանգվածին ավելացնել մեկական ճաշի գդալ ջուր ու կիտրոնի հյութ, լավ խառնել, այնուհետև ավելացնել այնքան ջուր, որ ստացվի մեկ բաժակ ըմպելիք:
Այս ըմպելիքը խորհուրդ է տրվում օգտագործել օրական երկու անգամ՝ նախաճաշից ու ընթրիքից առաջ: Բուժման կուրսը տևում է 9 օր: Բուժման առաջին երեք օրերի ընթացքում հարկավոր է խմել նշված ըմպելիքը, որից հետո 3 օր խմել նյույն ըմպելիքը, սակայն առանց սխտորի, իսկ այնուհետև ևս 3 օր կրկին սխտորով:
Սակայն հարկ է հիշել, որ այս ըմպելիքը հակացուցված է գաստրիտից ու ստամոքսի և տասներկումատնյա աղիքի խոցային հիվանդությունից տառապողներին: